Эўрапейскае радыё для Беларусі

**Эўрарадыё** (ЭРБ) — беларускамоўная некамэрцыйная радыёстанцыя, закладзеная ў верасьні 2005 году ў Варшаве сябрамі Беларускай асацыяцыі журналістаў, якія раней працавалі на менскім Радыё 101,2, зачыненым у 1996 г., Радыё «Свабода», Польскім радыё і Радыё «Рацыя», пры дапамозе няўрадавых арганізацыяў Польшчы, Летувы й Чэхіі.

Прэзэнтуе музыку, навіны й перадачы з 26 лютага 2006 году на FM і ўльтракароткіх хвалях, а таксама праз спадарожнік і Інтэрнэт. Кіраўніцтва Эўрарадыё ў 2022 годзе: старшыня ўправы Зьміцер Новікаў, галоўны рэдактар Павал Сьвярдлоў, рэдактар этэру Зьміцер Лукашук, рэдактарка спэцпраектаў Марыя Калесьнікава і музычны рэдактар Слава Корань. Рэдакцыя месьцілася ў Ленінскім раёне Менску па вуліцы К. Маркса, д. 15. У Сеціве выпускалі перадачу «Ідэя Х» у панядзелак і чацьвер апоўдні пра народную ідэю. Штодня 2 навіновыя перадачы «Пэтарда» і «Эўразум» выходзілі а 6:00 і 23:05 на хвалі 98,1 мэгагэрц у Беластоку (Падляскае ваяводзтва) і Горадні, а таксама на хвалі 99,2 Мгэрц у Белай (Люблінскае вяводзтва) і Берасьці. Сярод іншага, перадача «Эўразум» выходзіла а 22:00 на хвалі 103,8 Мгэрц у Астраўцы і Ашмянах (Гарадзенская вобласьць).

## Накіраванасьць
Аснову кругласутачнага вяшчаньня складае сучасная рок-музыка. Таксама этэр напаўняюць навіны, уласныя рэпартажы, забаўляльныя і аналітычныя перадачы ўласнай вытворчасьці, скіраваныя на  ва ўзросьце 15—35 гадоў. У ратацыю прымаюцца беларускамоўныя песьні маладых музыкаў і выканаўцаў новых кірункаў альтэрнатыўнай музыкі. Штотыдзень ладзяцца розыгрышы запрашальнікаў і квіткоў на канцэрты і вечарыны. Таксама Эўрарадыё штогод ладзіць музычныя фэсты («Даём рады»; «Be Free» ва Ўкраіне), пераможцаў якіх узнагароджвае бясплатным запісам альбомаў на ўласнай студыі гуказапісу, выдае музычныя складанкі («Budzma The Best Rock / Budzma The Best Rock/New»).

## Перадачы
* Кардыяграма (чацьвер, 17:00-18:00, пятніца, 12:00-13:00 і нядзеля, 13:00-14:00 і 20:00-21:00)
* Пэтарда (панядзелак-чацьвер, 5:30-6:00, 20:00-20:30 і 23:00-23:30, пятніца, 5:30-6:00, 20:00-21:00 і 23:00-23:30, субота, 9:00-10:00, 13:00-14:00 і 20:00-21:00 ды нядзеля, 6:00-6:30)
* Рок-куток (серада, 12:00-13:00, чацьвер, 0:00-1:00, субота, 21:00-22:00 і нядзеля, 22:00-23:00)
* Форум Беларусь (панядзелак, 12:00-13:00, субота, 6:00-6:30 і 10:00-11:00 ды нядзеля, 8:00-9:00 і 22:00-23:00)
* Эўразум (панядзелак, 6:00-7:00, 18:00-19:00 і 21:05-22:00, аўторак-пятніца, 6:00-7:00, 13:00-14:00, 18:00-19:00 і 21:05-22:00 ды субота, 8:00-9:00 і 18:00-19:00)

## Частоты
: 98,1 (панядзелак-пятніца, 6:00-06:30 і 21:05-22:00) — Ваўкавыск, Вялікая Бераставіца, Горадня, Зэльва, Ліда, Масты й Шчучын (Гарадзенская вобласьць), Аўгустоў, Беласток, Бельск-Падляскі, Гайнаўка, Саколка й Сямяцічы (Падляскае ваяводзтва), 99,2 (панядзелак-пятніца, 6:00-06:30 і 21:05-22:00) — Берасьце, Высокае (Камянецкі раён), Камянец і Маларыта (Берасьцейская вобласьць) ды Белая (Люблінскае ваяводзтва), 103,4 — Берасьце (панядзелак-пятніца, 0:00-0:30 і субота-нядзеля, 7:00-7:30), 103,8 — Ліда (штодня, 23:00-0:00), 105,3 і 107,1 — Пінск (штодня, 12:55-19:00 і 21:00-22:00). : 68,24 мэгагэрцаў (кругласутачна) — Відзы (Браслаўскі раён), Глыбокае, Мёры й Паставы (Віцебская вобласьць). Спадарожнік «»: арбітальнае разьмяшчэньне — 4,8° усходняй даўгаты, частасьць — 12379,62 мэгагэрцаў,  — гарызантальная,  — 27,5 мэгазнакаў/сэк.,  — 3/4.

Інтэрнэт-старонка пашырала зьмест радыёэтэру і зьмяшчала на беларускай, ангельскай і расейскай мовах навіны і рэпартажы, інтэрвію музыкаў] і музычных альбомаў,фотарэпартажы з канцэртаў і падкасты перадачаў.

## Узнагароды
* Ганаровы дыплём Беларускай асацыяцыі журналістаў за выбітную працу журналіста Зьмітра Лукашука (цыкл відэапраграм «Ідэя Х») (2019)

## Мінуўшчына
Пастановай № 1463 ад 11 лістапада 2009 году Савет Міністраў Рэспублікі Беларусь выдаў радыёстанцыі дазвол на заснаваньне карэспандэнцкага пункту ў Менску. На 22 сьнежня 2012 г. Эўрарадыё мела 10 акрэдытаваных карэспандэнтаў.

Са жніўня 2020 году па загаду Міністэрства інфармацыі Рэспублікі Беларусь доступ на сайт радыё https://web.archive.org/web/20220514022921/https://euroradio.by/ у краіне абмежаваны за асьвятленьне рэсурсам пратэстаў у Беларусі. З ліпеня 2021 году рэжым Лукашэнкі блякуе доступ і да люстэрка сайту. 5 ліпеня 2021 году пастановаю Савета міністраў быў зачынены й карэспандэнцкі пункт радыё ў Менску.

У 2021—2022 гадах Telegram, YouTube, Instagram і лягатып радыё былі прызнаныя экстрэмісцкімі матэрыяламі, а ў ліпені 2022 году МУС абвясціла ЗМІ экстрэмісцкім фармаваньнем.

## Крыніцы

## Вонкавыя спасылкі
* 
** Падкасты
* RSS-паток навінаў
* Люстэрка сайту

Катэгорыя:Радыёстанцыі
Катэгорыя:Радыёстанцыі на беларускай мове
Катэгорыя:Зьявіліся ў 2006 годзе
Катэгорыя:Цэнзура ў Беларусі
Катэгорыя:Радыёстанцыі Польшчы